ทองคำปิดลง 2 ดอลล่าร์
ทองคำปิดลบตลาด ลง2 ดอลล่าร์ ก่อนประชุมอีซีบี- สหรัฐเผยตัวเลขจ้างงาน
6 ก.ย. 2555

ทองคำปิดลบตลาด ลง2 ดอลล่าร์ ก่อนประชุมอีซีบี- สหรัฐเผยตัวเลขจ้างงาน
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 2 ดอลลาร์ หรือ 0.12% ปิดที่ 1,694 ดอลลาร์/ออนซ์
นักวิเคราะห์ในตลาดกล่าวว่า ก่อนหน้านี้ตลาดทองคำนิวยอร์กได้รับแรงหนุนจากการคาดการณ์ที่ว่ายุโรปและสหรัฐจะใช้มาตรการผ่อนคลายเชิงปริมาณ ซึ่งช่วยหนุนสัญญาทองคำทะยานขึ้นเหนือระดับ 1,700 ดอลลาร์/ออนซ์เมื่อวันอังคารที่ผ่ามา แต่ตลาดเริ่มไม่มั่นใจในผลการประชุมอีซีบีซึ่งจะมีขึ้นในช่วงเย็นวันนี้ จึงส่งผลให้สัญญาทองคำไม่สามารถรั้งแรงบวกเอาไว้ได้ และปิดในแดนลบเมื่อคืนนี้
นักลงทุนจับตาดูตัวเลขการจ้างงานนอกภาคเกษตรเดือนส.ค.ของสหรัฐ ซึ่งกระทรวงแรงงานสหรัฐจะเปิดเผยในวันศุกร์นี้เวลา 19.30 น.ตามเวลาไทย ขณะที่นักวิเคราะห์บางกลุ่มคาดว่า ตัวเลขการจ้างงานนอกภาคเกษตรจะเพิ่มขึ้น 120,000 - 125,000 ตำแหน่งในเดือนส.ค. และคาดว่าอัตราว่างงานเดือนส.ค.จะทรงตัวอยู่ที่ 8.3%